# 

# Handlingsplan for: Referencearkitektur for brugerstyring 1.1

**Maj 2020**

Indholdsfortegnelse

[Handlingsplan for: Referencearkitektur for brugerstyring 1.1 1](#_Toc39153734)

[Bemærkninger til indstilling fra review-rapport 2](#_Toc39153735)

[Handlingsplan for anbefalinger til projektet 2](#_Toc39153736)

[Anbefalinger 2](#_Toc39153737)

[Opsummering på handlingsplan 3](#_Toc39153738)

[Øvrige bemærkninger til arkitektur-reviewet 3](#_Toc39153739)

# Bemærkninger til indstilling fra review-rapport

Projektet takker for et engageret og velforberedt review. Projektet er generelt enig i anbefalingerne og har fulgt dem, som beskrevet nedenfor.

# Handlingsplan for anbefalinger til projektet

Nedenfor følger projektets handlingsplan baseret på de anbefalinger, som følger af arkitekturreviewet, sammenfattet i den fremsendte reviewrapport. Det understreges, at nærværende handlingsplan og angivne konsekvenser for scope, tid og økonomi er projektets estimat, godkendt af projektejer, men endnu ikke behandlet i projektets styregruppe.

## Anbefalinger

**1. Det anbefales, at projektet udvider værdiafsnittet, med fokus på hvordan enighed om at anvende åbne og internationale standarder understøtter en god konkurrence i udbudssituationer.**

Projektet er enig i anbefalingen. Der er tilføjet et afsnit om at anvendelsen af åbne og internationale standarder understøtter en god konkurrence i udbudssituationer.

**2. Det anbefales at projektet udvider juraafsnittet med betragtninger om kommende relevante retningslinjer og forordninger fra EU, eksempelvis den kommende eIDAS opdatering og SDG forordningen.**

Projektet er enig i anbefalingen. Kommende eIDAS ig SDG forordning er tilføjet afsnit 3. Jura.

**3. Det anbefales, at Sikkerhedsafsnittet skærpes, så læseren ikke risikere at tolke retningslinjerne fra ISO 27001, som et opdrag til at lave proprietære sikkerhedsløsninger, men blot lokale risikovurderinger.**

Projektet er enig i anbefalingen. Det er præciseret, at udførelse af risikovurderingerne ikke skal tolkes som en anbefaling til at etablere proprietære sikkerhedsløsninger.

**4. Det anbefales, at der for at understøtte læsevenligheden laves flere referencer internt i dokumentet, det hjælper læseren med at navigere i dokumentets struktur.**

Projektet er enig i anbefalingen. Der er indsættes flere henvisninger internt i dokumentet. Eksisterende henvisninger er præciseret.

**5. Det anbefales at referencearkitekturen nævner de mest relevante eksisterende og kommende tekniske standarder for brugerstyring på EU-niveau, som man bør være opmærksom på når man skal lave grænseoverskridende brugerstyring i EU, under informationsafsnittet.**

Projektet er enig. Der er tilføjet relevante tekniske standarder for brugerstyring op EU-niveau i afsnit 6. Information.

**6. Det anbefales, at listen over brugerstyringsløsninger bør introduceres yderligere, samt at ejerne af de udvalgte løsninger kontaktes med henblik på at få kvalificeret listens indhold.**

Projektet er enig i anbefalingen. Der er skrevet en mere præcis introduktion til listen, og løsningsejerne inviteres til at kvalificere listens indhold. Desuden flyttes listen til et bilag, så den kobles løsere til selve referencearkitekturen, så opdateringen af listen vil kunne være mere uafhængig af denne.

# Opsummering på handlingsplan

Projektet er således enige i alle anbefalinger, der følges som anført ovenfor. Ændringerne bliver udført så de kommer med i det udkast, der sendes i offentlig kommentering.

Ændringerne kommer ikke til at påvirke projektets tidsplan eller økonomi.

# Øvrige bemærkninger til arkitektur-reviewet

Projektet har intet yderligere at bemærke.